ROMĂNIA                                                                                                                                                                                             PRIMAR                         
MUNICIPIUL TIMIŞOARA
SERVICIUL  ŞCOLI-SPITALE                                                                                                                                                                        
 NR. SC2018-14354/19.06.2018


RAPORT DE SPECIALITATE
privind emiterea acordului de principiu pentru transmiterea din administrarea Consiliului Local al Municipiului  Timişoara în administrarea  Consiliului Judeţean Timiş  a etajului I şi II  al căminului  din str.Franz Liszt nr.3,  aferent  Colegiului Tehnic ‘’Ion Mincu”, în vederea desfăşurării activităţii Centrului Judeţean de Resurse şi Asistenţă Educaţională Timiş
 

      Având în vedere Expunerea de motive nr.SC2018-14354/19.06.2018 a Primarului Municipiului Timişoara şi Proiectul de hotărâre privind emiterea acordului de principiu pentru transmiterea din administrarea Consiliului Local al Municipiului  Timişoara în administrarea  Consiliului Judeţean Timiş  a etajului I şi II  al căminului  din str.Franz Liszt nr.3,  aferent  Colegiului Tehnic ‘’Ion Mincu”, în vederea desfăşurării activităţii Centrului Judeţean de Resurse şi Asistenţă Educaţională Timiş
   Facem următoarele precizări:
    Căminul internat al  Colegiului Tehnic “Ion Mincu”, situat în  str. Franz Liszt nr. 3 are regim de înălţime S+P+4E+M1+M2. Spaţiul  nr.1 compus din subsol, parter etajul I şi II, face parte din domeniul public al Municipiului Timişoara iar Spaţiul nr.2 compus din etajul III, etajul IV, mansardă I şi  mansardă II  fac parte din  domeniul public al  Judeţului Timiş.
     Suprafaţa de de 346,34 şi terenul de 207 mp  de la parterul căminului este ocupat de Direcţia de Asistenţă Socială şi Protecţia Copilului Timiş, în baza unui contract de închiriere care expiră la data de 30.06.2018. Consiliul de Administraţie al Inspectoratului Şcolar Judeţean Timiş prin Hotărârea nr.112/18.04.2018 nu a acordat avizul de schimbare a destinaţiei spaţiului pentru demararea procedurii de  obţinere a avizului conform al Ministerului Educaţiei Naţionale, fapt pentru care s-a solicitat Direcţiei Generale de Asistenţă Socială şi Protecţia Copilului eliberarea spaţiului la data încetării contractului de închiriere.
     Centrul  Judeţean  de Resurse şi Asistenţă Educaţională Timiş  funcţionează într-un spaţiu din clădirea Colegiului Tehnic „Emanuil Ungureanu”, care a fost atribuit în folosinţă gratuită,  prin HCLMT nr.135/24.04.2007 modificatăcu HCLMT nr.259/31.07.2007 şi prin HCLMT nr.114/31.03.2017. Contractul de comodat a expirat la data de 24.04.2018 şi nu a mai fost prelungit, întrucât clădirea  va intra în lucrări de reabilitare.
        Conform  art. 99, alin 4 şi 5  din Legea nr. 1/2011 a educaţiei naţionale  Centrele judeţene de resurse şi asistenţă educaţională sunt unităţi specializate ale învăţământului preuniversitar, cu personalitate juridică, coordonate metodologic de inspectoratele şcolare şi sunt finanţate de la bugetul consiliilor  judeţene.
          Consiliului Judeţean Timiş prin adresele cu numerele SC2018-10282/03.05.2018, SC2018-12426/24.05.2018, a solicitat reluarea procedurii de obţinere a avizului de la Inspectoratul Şcolar Judeţean Timiş  pentru prelugirea contactului de închiriere pentru spaţiul utilizat de  Direcţia de Asistenţă Socială şi Protecţia Copilului Timiş precum şi analizarea posibilităţii transferării  imobilului – cămin, aferent  Colegiului Tehnic ‘’Ion Mincu”, din domeniul public al Municipiului Timişoara în domeniul public al  Judeţului Timiş, imobil necesar desfăşurării activităţii  mai multor instituţii aflate în subordinea Consiliului Judeţean Timiş respectiv Centru Judeţean  de Resurse şi Asistenţă Educaţională Timiş şi Direcţia de Asistenţă Socială şi Protecţia Copilului Timiş.  
        Prin adresa cu nr. SC2018-12426/24.05.2018 am solicitat punctul de vedere al Inspectoratului  Şcolar Judeţean Timiş  faţă de solicitările Consiliului Judeţean Timiş.   
     Inspectoratul Şcolar Judeţean Timiş prin adresa cu nr.5925/07.06.2018, înregistrată la Municipiul Timişoara  sub nr. SC2018-13414/08.06.2018  a solicitat emiterea unei hotărâri  prin care consiliul local  să-şi exprime  acordul de cedare  a spaţiului  din căminul  aferent Colegiului Tehnic „Ion Mincu” în favoarea Consiliului Judeţean Timiş, în vederea amenajării sediului Centrului Judeţean de Resurse şi Asistenţă Educaţională Timiş, iar pentru schimbarea destinaţiei spaţiului folosit de Direcţia de Asistenţă Socială şi Protecţia Copilului Timiş  a comunicat  că va reanaliza oportunitatea schimbări destinaţiei spaţiului, în baza unei noi solicitări făcută de instituţia noastră, cu condiţia oferirii unor garanţii îndestulătoare  privind alocarea  spaţiilor către Centrul Judeţean de Resurse şi Asistenţă Educaţională Timiş.
       Conform  prevederilor art. 112, alin. 6 din Legea educaţiei naţionale nr.1/2011 şi  Ordinului nr. 5819/2016 al Ministerului Educaţiei Naţionale privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, închirierea, darea în administrare sau folosinţă gratuită a unui spaţiu se poate face după  obţinerea  avizului  conform al Ministrului Educaţiei Naţionale  de schimbare a  destinaţiei spaţiului respectiv.
      Conform art. 4 , lit e) din Ordinul nr. 5819/2016 al Ministerului Educaţiei Naţionale, schimbarea destinaţiei  spaţiilor pentru  activităţi desfăşurate de către instituţii aflate în subordinea consiliului local/consiliului judeţean  se face pe o perioadă de maxim  10 ani. 
      Având în vedere  cele de  mai sus  şi a faptului  că începând cu anul şcolar 2018-2019, Colegiul Tehnic ‘’Ion Mincu” nu va mai avea activitate în căminul internat, urmare a reorganizării prin dizolvare totală, apreciem că:
    - proiectul  hotărâre privind emiterea acordului de principiu pentru transmiterea din administrarea Consiliului Local al Municipiului Timişoara în administrarea  Consiliului Judeţean Timiş,  pe o perioadă de  10 ani  a etajului I şi II al căminului  din str.Franz Liszt nr.3, aferent  Colegiului Tehnic ‘’Ion Mincu”, în vederea desfăşurării activităţii Centrului Judeţean de Resurse şi Asistenţă Educaţională Timiş, îndeplineşte condiţiile pentru a fi supus dezbaterii Consiliului Local al Municipiului Timişoara.

